1. 2-րդ չափաբաժնում ինչու է վերլուծիչը բաղկացած երկու մոդուլներից: Նորագույն տեխնոլոգիաներում, սարքավորումները աշխատում են հիբրիդային ռեժիմով մեկ ամբողջական մոդուլով և տալիս ճշգրիտ պատասխաններ: Այսինքն այս բնութագիրը ոչ մի կերպ չի ազդում վերջնական հետազոտությունների ճշգրիտ պատասխանի վրա: Եթե նպատակն է կատարել ճծգրիտ հետազոտություններ , ապա արդարացված են երկու տարբերակներն էլ՝ և առանձին մոդուլներով և մեկ միասնական մոդուլով հետազոտություն կատարելը: Ըստ գնումների օրենքի 13-րդ հոդվածի 2-րդ կետի 3 պարբերությամբ խնդրում ենք պարզաբանեք որքանով հիմնավորված և համարժեք ՀՀ ՊՆ կարիքների բավարարման համար նման բնութագիրը:
2. 2-րդ չափաբաժնի պարամետրերից Ցիլինդրները լինում են հիոլինային և ոչ դասակարգված: Ոչ դասակարգվածների մեջ մտնում են բոլոր ցիլինդրները, բացի հիոլինայիններից: Հիոլինային ցիլինդրը հանդիպում է միայն առողջ մարդկանց մոտ , իսկ մյուսները չհանդիսանալով նորմա կոչվում են պաթոլոգիական ցիլինդր: Մրցույթում կան տարբեր տեսակի պարամետրեր էպիթելների բաժիններից: Կան ընդհանուր քանակի էպիթելներ և կան փոքր շրջանաձև բջիջներ, որոնք իրենց մեջ ներառում են երիկամի խողովակային էպիթելներ անցողիկ էպիթելներ, որոնք ունեն կլինիկական նշանակություն: Ինչպես նաև փոքր կլոր շրջանաձև բջիջները ներառում են ոչ սկվամոզային էպիթելները:Մրցույթի տեխնիկական բնութագրում չափվող պարամետրերի համար երիկամի խողովակային, և անցումային էպիթելները, առանձնացված են ոչսկվամոզ էպիթելային բջիջներից։ Սակայն երիկամի խողովակային և անցումային էպիթելները մտնում են ոչ սկվամոզ էպիթելային բջիջների խմբի մեջ։ Խնդրում ենք պարզաբանել, արդյոք պատվիրատուի կողմից պահանջվում է, որ սարքը միայն կատարի երիկամի խողովակային և անցումային էպիթելների չափումները։ Եթե այո, ապա խնդրում ենք տեխնիկական բնութագրից հանել ոչ սկվամոզ էպիթելային բջիջները և թողնել միայն երիկամի խողովակային և անցումային էպիթելները։ Եթե ոչ, ապա խնդրում ենք թվարկել նաև ոչ սկվամոզ էպիթելիաների մյուս պարամետրերը։
3. Եթե վերլուծիչն ունի հավելյալ հնարավորություն նոր պարամետր մուտքագրելու և ռեֆերենսային արժեքները կարգավորելու հնարավորություն և գտնելով փնտրվող պարամետրը խմբագրել այն, հետո այն ձեռքով հաշվել և ստանալ հետազոտության արդյունքի հնարավորություն։ Ընդունելի է արդյոք այսպիսի տարբերակը, քանի որ ժամանակակից վերլուծիչներին կարող են ավելացնել չափվող պարամետրերը։
4. Ըստ գնումների օրենքի 25-րդ հոդվածի 2-րդ կետի արգելվում է խմբավորել առանձին բնութագրեր ունեցող գնման առարկաները։ 2-րդ չափաբաժնում առկա են տարբեր բնութագրեր ունեցող մոդուլները։ Խնդրում ենք տեխնիկական բնութագրից հանել «առնվազն բաղկացած երկու մոդուլներից» արտահայտությունը, որպեսզի լինի համապատասխան գնումների օրենքի 25-րդ հոդվածի 2-րդ կետին։
5. Մեր փորձից ելնելով ուզում ենք նշել, որ նման բարդ սարքավորումները հիմնականում մատակարարվում են պաշտոնական ներկայացուցիչների կողմից։ Սարքերի հետագա շահագործման համար անհրաժեշտ ծախսանյութերը և պարագաները, պահեստամասերը նույնպես մատակարարվելու են պաշտոնական ներկայացուցչի կողմից։ Սա իրենից ենթադրում է, որ մրցույթի բանակցությունների ժամանակ, հնարավոր մասնակիցները գնման առարկայի համար կարող են առաջարկել անգամ ինքնարժեքից ցածր գին,որպեսզի հաղթեն և հետագայում մատակարարեն շահագործման համար անհրաժեշտ նյութերը, որը կբերի մենաշնորհային կարգավիճակի և պատվիրատուին կգցի կախման մեջ հաղթող մասնակցից։ Հետագայում սարքի շահագործման համար ծախսանյութերի, մասերի, պահեստամասերի համար հաղթող կորոշի կամայական գներ, իսկ հաշվի առնելով, որ վերլուծիչը հիմնական միջոց է երկար տարիներ պատվիրատուն կմնա կախման մեջ հաղթող մասնակցից։ Քանի որ պատվիրատուի նպատակը ճշգրիտ հետազոտությունների արդյունքների ստանալն է ցածր գնով, ապա առաջարկում ենք, որ գնման առարկաները լինեն ոչ թե վերլուծիչները, այլ գնման առարկան լինի բուն նպատակը՝ հետազոտությունների ճշգրիտ արդյունքները։ Այսինքն մասնակիցների կողմից ներկայացվեն 1 միավոր թեստի արժեքները։